b'\n_START_ARTICLE_\nTrifona Kulari-Ivani\xc5\xa1evi\xc4\x87\n_START_PARAGRAPH_\nTrifona Kulari-Ivani\xc5\xa1evi\xc4\x87 (1927. \xe2\x88\x92 Kotor, 10. rujna 2011.) (negdje kao Trifona Ivani\xc5\xa1evi\xc4\x87-Kulari), operna pjeva\xc4\x8dica. Supruga poznatog crnogorskog pjeva\xc4\x8da narodne glazbe Bo\xc5\xbeidara Ivani\xc5\xa1evi\xc4\x87a.\n_START_SECTION_\n\xc5\xbdivotopis\n_START_PARAGRAPH_\nRodila se je 1927. godine kao Trifona Kulari. Njen je glasa otkrio onda\xc5\xa1nji dirigent katedralnog zbora Sv. Tripuna Antun Homen, glazbena legenda Boke. Homen i materina upornosti dovode da Trifona Kulari je oti\xc5\xa1la u Zagreb.  U Zagrebu je zavr\xc5\xa1ila Muzi\xc4\x8dku akademiju. Glas je \xc5\xa1kolovala kod poznatih profesora glazbe Ivana Lhotke Kalinskog, Nade Pirnat i Lava Vrbani\xc4\x87. Ve\xc4\x87 nakon tri godine postala je vokalna solistica Radio Zagreba. Uskoro je zavr\xc5\xa1ila Muzi\xc4\x8dku akademiju i postala \xc4\x8dlanicom Zagreba\xc4\x8dke opere. 1957. se je godine preselila u Sarajevo zajedno sa suprugom Bo\xc5\xbeidarom Ivani\xc5\xa1evi\xc4\x87em, pjeva\xc4\x8dem i skladateljem crnogorskih pjesama. U Sarajevskoj je operi ostvarila je brojne uloge. Nastupala i u drugim dr\xc5\xbeavama, posebice u Gr\xc4\x8dkoj i Egiptu. Istakla se je ulogama u operama Boemi, Aida, Zrinski, Faust. U Sarajevu \xc4\x8desto nastupala zajedno sa zemljakom Milivojem Ba\xc4\x8danovi\xc4\x87em, susjedom u istoj sarajevskoj \xc4\x8detvrti (u sarajevskom naselju Marijin dvor), a dirigirao im je zemljak Miroslav Homen, u Aidi, Prodanoj nevjesti, Boemima, Cavaleriji, Rigolettu i inim kazali\xc5\xa1nim komadima._NEWLINE_Osim po opernom repertoaru, istakla se u narodnoj glazbi. Sa suprugom Bo\xc5\xbeidarem snimila je \xc4\x8detiri i danas izuzetno popularne bokeljske pjesme._NEWLINE_Nakon umirovljenja vratila se u rodnu Boku i nastanila u Pr\xc4\x8danj. Ondje se ponovo vratila svojoj strasti koja ju je odvela u svijet, pjevanju u katedralnom zboru._NEWLINE_Umrla je u Kotoru u 84. godini.  Pokopana je 10. rujna 2011. na Gradskom groblju u \xc5\xa0kaljarima.\n_START_SECTION_\nNagrade i priznanja\n_START_PARAGRAPH_\nDobitnica vi\xc5\xa1e me\xc4\x91unarodnih nagrada i priznanja.'